Din episoadele anterioare...
Ea a fost mereu de gheață.
Dar cu el e altfel.
Spune ceva!
Buntaro! Uită-te la mine!
Nu vă mișcați!
Mii de morți...
În trupele noastre domnește haosul.
A sosit vremea „Cerului de Purpură”.
Un atac unic, violent, asupra castelului Osaka.
Ne-am putea uni forțele cu fratele vitreg al seniorului Toranaga, Saeki Nobutatsu.
Mă aștept să fiu acuzat pe nedrept.
„Cer de Purpură” să fie!
Războiul s-a sfârșit!
Seniorul Toranaga a câștigat!
PRIMA LUPTĂ A LUI TORANAGA CU 46 DE ANI ÎN URMĂ
Complimentele mele, seniorule Toranaga!
Puțini câștigă prima bătălie înainte să împartă perna cu prima fată.
Mă predau.
Spune-le scribilor tăi că Mizoguchi a luptat cu onoare.
Soarta m-a obligat să declar un război pe care nu-l puteam câștiga.
Vreau să se consemneze că am fost secondat de băiatul războinic.
Poate ne vom revedea în viața de apoi.
Poate că cel care va ține sabia voi fi eu.
BAZAT PE ROMANUL LUI JAMES CLAVELL
SHOGUN
CAPITOLUL ȘAPTE O FĂRÂMĂ DE TIMP
Cât timp a trecut de când au vorbit ultima dată?
Prea mult.
Și dacă fratele lui refuză?
Înseamnă că războiul e pierdut dinainte să ne scăldăm săbiile în sânge.
Asigură-te că barbarul știe să-și țină gura.
Pilotul înțelege.
În valea aceea am zărit o armată decimată.
- Mi s-a părut? - E adevărat.
Garnizoana mea a suferit multe pierderi în timpul ultimului cutremur.
În disperarea ta,
n-ai putut decât să chemi legiunile fratelui tău mediocru...
Tâmpitule! Mă așteptam să fiu întâmpinat cum se cuvine de trupele tale.
Consoartele mele tremurau de frică!
Arăți bine, frate.
Dacă n-ar trebui decât să păzești apele calme din Yuzenji,
și tu ai arăta bine.
Deci zvonurile erau adevărate! Ai îmblânzit un barbar.
Anjin!
Anjin-san, nu uita să faci o plecăciune!
E o onoare să-l întâlnesc pe fratele seniorului meu.
Onoarea e de partea mea.
Pilotul îmi e hatamoto.
Tacticile lui de artilerie sunt esențiale pentru cauza noastră.
- Vrei să-mi propui ceva? - Da. Dar e mai bine să discutăm mâine.
În seara asta ne facem criță.
Deja îmi place propunerea ta!
Samurai din Kantō!
Oamenii mei sunt nerăbdători să verse sânge alături de voi!
Mulțumesc că ai venit, Saeki.
Înainte de toate, mi s-a spus că sunt izvoare termale în zonă.
Urmează-mă.
Jaf la drumul mare! Serviciile lui Kiku pentru o noapte costă 300 de monme.
Pe o săptămână, 1200?
Doar ca să flirteze cu corcitura de frate-meu!
Gin a cerut inițial un preț mult mai mare, dar am reușit să-l scad,
cu condiția să ai o fărâmă de timp pentru o întâlnire privată cu ea.
E absurd!
Seniorul m-a chemat?
În timpul banchetului din seara asta, pilotul se va purta frumos.
Și va purta săbiile, nu pistolul.
Fiindcă e hatamoto.
Seniorul vrea să te porți frumos și să porți săbiile,
cum se cuvine să facă un hatamoto.
Pot să întreb ceva?
„Cerul de Purpură” înseamnă
că voi primi comanda navală în timpul atacului?
Întreabă care va fi rolul lui în timpul „Cerului de Purpură”.
Legat de corabia și rolul pilotului, nu am decis nimic.
Am încheiat discuția.
Nu a decis nimic în privința ta și a serviciilor tale.
Te sfătuiesc să nu insiști.
Poate că am înțeles greșit onoarea pe care mi-a făcut-o.
Mă îngroapă în nenumărate daruri, în titluri, săbii și feude,
dar când vine momentul să-l slujesc, mă ignoră.
Mă întreb dacă darurile au vreo însemnătate.
Mai exact, ce înseamnă „Cer de Purpură”?
Nu l-am chemat ca să discutăm despre „Cerul de Purpură”.
Te implor, nu insista!
Te rog să-i spui că sunt pregătit pentru orice ne-ar aduce soarta.
Spune că e alături de tine,
orice ar aduce soarta.
Iată-l pe însuși Omi-san!
Am venit să solicit compania doamnei Kiku pentru mai târziu. E disponibilă?
Ce păcat că nu e!
Pentru fratele său, seniorul Saeki,
seniorul Toranaga a plătit o săptămână din timpul ei.
Vreau să vorbesc cu ea...
Pentru un tânăr samurai înfocat, ca tine,
am putea găsi o curtezană mai potrivită.
Nu cred.
De când a împărțit Kiku perna cu barbarul, casa ta de ceai a fost pângărită.
Nu e treaba mea să discut ce face pilotul în casa mea de ceai.
Dar, dacă-mi amintesc bine,
el se gândea la altcineva în seara aceea.
Fuji!
Bunicule!
Mi-e atât de rușine! Nu știam că vii în vizită!
Am vrut să-ți fac o surpriză.
Ai o casă foarte curată.
Așa se cuvine.
Am vrut să ți le aduc eu însumi.
Când ne-am despărțit în Osaka, am promis că le voi păstra în siguranță.
Datorită ție, suntem iar împreună.
Când îmi voi îndeplini datoria,
îmi voi pune capăt vieții și voi fi și eu cenușă.
De ce să nu trăiești?
De ce să nu te bucuri de victoria pentru care au murit?
Oare vom obține victoria?
Iartă-mă...
Cu atâtea forțe alături de noi, sigur că vom fi victorioși.
Suntem onorați să îl avem de partea noastră pe fiul tău, Buntaro.
Sper că Ishido va trimite toată Osaka să ne înfrunte.
Am auzit că prima victimă pe câmpul de luptă e mai bună decât prima femeie.
- Unde ai auzit asta? - Mulți spun lucrul ăsta.
Depinde de femeie!
Băiatul tău e, în sfârșit, bărbat!
Când l-am văzut ultima dată pe Nagakado, bărbia-i era cheală, la fel ca biluțele.
Nepoate, pun pariu că ai câte o fată pentru fiecare zi a lunii.
- La fel ca taică-tău! - E o calomnie!
Unchiul tău are mai mult succes la femei.
Alte minciuni!
De ce râd?
Saeki-san a comentat că nu l-a văzut de mult pe Nagakado-san.
Cred că e o mare onoare
să vezi că soția ta își face datoria față de pilot cu atâta devotament.
Față de senior, vrei să zici.
Unchiule, mă onorezi cu aceste povești.
Cum era tata când era tânăr?
Uite o poveste bună!
Știai că a câștigat prima bătălie când încă era băiat?
Yoshii Toranaga, băiatul războinic! Dar nu asta e cea mai bună parte.
Când Mizoguchi s-a plecat în fața lui, în semn de predare,
tatăl tău, care avea doar 12 ani,
a retezat capul dușmanului dintr-o lovitură de sabie!
Seniorule Saeki, ai primit darul din partea seniorului nostru?
Da, curtezana... Mulțumiri!
E frumoasă, dar frumusețea e trecătoare.
E ca și cum ai vrea să prinzi râul în mână sau să te împreunezi cu apusul.
Mâine vom discuta oficial despre alianța noastră.
- De ce nu în seara asta? - Răbdare!
Prostii!
Nu pot trăi în suspans.
Ce îmi oferă marele Yoshii Toranaga în schimbul armatei mele?
Îmi place aici.
Poate că fratele meu o să-mi dea Izu?
Ar fi ceva!
Nepoate, mai am o poveste despre fratele meu.
Nu mulți o cunosc.
Odată a fost predat ca ostatic,
pentru a asigura alianța cu clanul Imatani.
Mama noastră îi spusese să fie curajos,
că un Minowara nu simte frica.
Dar, din momentul în care a plecat din brațele ei,
am auzit că fratele meu a făcut pe el de frică,
a luat-o la galop și s-a mai oprit după zece ri!
Nu vreau să par lipsit de respect...
Voiam doar să spun
că mi-a fost milă de calul ăla.
Nagakado,
tu ce preferi?
Povești, legende sau adevărul?
Propunerea asta, de exemplu...
Ce legendă s-ar țese dacă ar fi să devin senior de Izu!
Din păcate,
am primit o altă ofertă.
Seniorule!
Armata lui Saeki a blocat toate drumurile de ieșire din Izu!
- Toate punctele de control sunt păzite. - Cine a ordonat asta?
„Prin ordinul Consiliului Regenților,
îl invităm pe seniorul Toranaga
să se prezinte în fața noastră la Osaka și să răspundă pentru trădarea sa.
El îi va da răspunsul
lui Saeki Nobutatsu,
ambasadorul nostru și noul regent desemnat.”
Regent?
În sfârșit, Ishido a reușit să-mi ocupe locul.
Ce senior ar refuza această onoare?
Osândești Tărâmul Zeilor!
Nagakado, sentința ta oficială pentru uciderea lui Nebara Jozen
este să-ți faci seppuku.
N-o accepta!
Sunt onorat să chibzuiesc asupra cererii Consiliului.
Voi analiza cu atenție
și vă voi da răspunsul până mâine, la apus.
Tu și vasalii tăi veți rămâne în Ajiro până vei lua decizia.
Ce se-ntâmplă dacă se predă?
Vom fi trimiși la Osaka și siliți să ne ploconim în fața lui Ishido.
Toranaga-san va fi condamnat la moarte.
Jumătate din oamenii lui își vor face seppuku.
Erasmus e ancorată în golf.
Dacă îmi obții aprobarea să urc la bord,
diseară aș putea să verific santina și chila, care va trebui curățată.
Oamenii lui Yabushige mă pot ajuta să înlocuiesc bompresul.
Pânzele le repar eu.
Am putea ieși din canal în... Am putea...
Ce am putea face, Anjin-san?
Orice e mai bun decât să stăm aici cu mâinile-n sân.
Ți-ai trimis generalul, pe Igarashi,
să negocieze o pace secretă cu Consiliul.
Seniorul Ishido a vrut ca generalul tău să se întoarcă cu răspunsul lui.
Al cui e blazonul ăsta?
Minunat!
- Nici măcar ideea unui plan? - Seniorul nostru e în contemplație.
Măcar lasă-mă să le dau de știre trupelor din Edo.
Saeki are ochi peste tot pe muntele ăsta.
Am fi morți înainte să ajungi acolo.
Tată!
Ce ai decis?
Vom muri cu săbiile însângerate?
De ce doar cei care n-au fost în bătălie sunt așa de nerăbdători să lupte?
Ia te uită, seniorul Toranaga!
Iertare pentru deranj,
doamna Mariko mi-a promis o fărâmă din timpul tău.
Du-te să-ți numeri arginții! Nu vezi că avem treabă?
Nu, Nagakado.
Promisiunea e sacră.
Cine știe câte fărâme de timp mai avem?
Îți mulțumesc pentru această onoare.
Chiar dacă viitorul tău e incert,
îmi iei în considerare ideile.
Ce dorești?
Știi ce înseamnă să trăiești în Lumea Sălciilor?
Îți pui viața în slujba oamenilor mari.
Tinerețea, energia, istețimea și farmecul... Le dai toate astea.
Dar floarea se ofilește și ești dată uitării.
De ce m-ar privi toate astea?
Construiești un nou oraș în Edo.
Cred că ar putea deveni un standard pentru viitor.
Unii dintre noi nu avem niciun viitor.
Totuși, în Edo, te rog să iei Lumea Sălciilor sub protecția ta.
Chiar și după ce nu vei mai fi.
Imaginează-ți un district în interiorul orașului.
Fără bordeluri, cu case de ceai precum cea creată de mine aici,
adunate în același loc.
Și crearea unei bresle a curtezanelor.
Garantează-ne acest viitor luminos.
Lasă-ne să îmbătrânim cu grația cu care ne dedicăm tinerețea cultivându-ne.
Te rog!
Mulțumesc pentru noul subiect de gândire.
Dar...
mă tem că viitorul meu e prea scurt pentru planurile tale pe termen lung.
Chiar așa?
Sfetnicii tăi cred că sfârșitul ți-e aproape.
Dar eu mă îndoiesc.
Soarta mi-e pecetluită.
Soarta e ca o sabie. Folosește doar celor care o știu mânui.
Eu m-am născut în sărăcie. Am fost crescută ca ukareme.
Cei mai mulți ar blestema o soartă atât de dezgustătoare.
Dar greutățile m-au învățat să fiu ambițioasă și vicleană.
Am ajuns să fiu cea mai de succes doamnă din Izu.
Așa cum greutățile tale te-au făcut bărbatul șiret care ești azi.
Dar nu are sens, seniorule Toranaga...
Orice spion îi poate spune de armata care se îndreaptă spre el.
De ce să îți expui așa garnizoana slăbită?
De ce să faci o asemenea greșeală neglijentă?
Crezi că asta vreau?
După cutremurul care mi-a decimat armata?
Iertare, seniorule.
Sigur am înțeles greșit.
Ce știu eu?
Nu sunt decât o cocotă bătrână.
Și fărâma mea de timp s-a terminat.
Se pare că nu e destulă apă ca s-o împărțim.
Ce plăcut e!
Cum de ești atât de sigur că seniorul are un plan?
Ce altceva putem face? Să ne predăm?
Tata n-ar ști cum să facă asta.
Uneori îmi doresc să ne întoarcem la viețile noastre obișnuite,
de dinainte să vină corabia barbarilor.
La vremea când aici era un biet sat de pescari.
Întocmai.
Duceam o viață liniștită aici.
De atunci, multe lucruri ne-au fost răpite.
Toate lucrurile bune pe care le-am avut au dispărut fiindcă am vrut mai mult.
Avem nevoie de un plan.
Vom doborî câți porci lași putem!
Porci lași?
Insultele-ți sunt la fel de slabe ca sabia!
Nu mi-a fost ușor, să știi.
Eu și tatăl tău am avut problemele noastre,
dar am rămas frați.
Nu ți-e rușine de ce ai făcut?
Nu e nicio rușine să te gândești la moștenirea ta.
Gândește-te la a ta.
Să fii măcelărit fără remușcare, să fii uitat înainte să rămâi în amintire...
Dacă asta mi-e soarta, voi avea o moarte frumoasă.
Nu e nicio frumusețe în asta.
Moartea...
e ca o cărare singuratică în pădure.
Cred că ți-ai dori să te fi fiert pe tine. Ai fi sfârșit mai rapid.
Mie asta mi-e sortit. Cum scap de o moarte, mă așteaptă alta.
Întâi, de pe stânca aia. Apoi, în Osaka. Acum, aici!
De ce vorbesc cu tine? E ca și cum aș vorbi singur.
Nici nu știi să mânuiești sabia.
Scoate-o! Mai repede!
- Scoate-o! - Se pare că trebuie...
Ține-o ca lumea!
Cu două mâini...
Încă o dată! Ridic-o!
Iar?
Așa deci! Sunt un amărât de marinar, nu mă pricep la săbii!
Nu înțeleg nimic! Ridic-o!
O să ridic sabia cu calm...
Ce e de râs?
Ce faci?
Dă-i drumul!
Sunt dator cu o moarte.
Ai fi murit dacă nu eram aici. Idiotule!
Ești prea grav rănită ca să mânuiești naginata.
Dacă va fi război, va trebui să lupt.
M-aș bucura să luptăm, în sfârșit. Am onora amintirea celor care au murit.
Cum a fost și răposatul tău soț.
Ce a făcut Tadayoshi pentru tata în acea zi...
Eu ar fi trebuit să-l înfrunt pe Ishido și insultele lui!
Dacă aș fi fost mai curajos,
poate că Tadayoshi și fiul tău ar mai fi printre noi.
Facem ce putem, când putem.
Putem doar să sperăm că e de ajuns.
Tot pământul din Okazaki
va fi moștenit de nepoții mei când vor ajunge la vârsta maturității.
De asemenea,
pentru Gin...
Să primească doi chō de pământ în Edo,
să-l folosească după bunul ei plac.
Seniorule, Toda Hirokatsu!
Seniorule, cu tot respectul cuvenit...
Am de discutat ceva urgent cu tine.
Cer ca soția mea să rămână.
Înainte să murim, cer permisiunea să-i iau capul barbarului.
De ce?
S-a aliat cu tine doar din interes.
Și...
nu-mi place cum se uită la soția mea.
Îl acuzi pe acest om că a cerut afecțiunea soției tale?
- Da. - Și Mariko îl încurajează?
Asta vrei să spui?
Cer permisiunea să-i iau lui capul, nu ei.
Răspunde la întrebare! Dacă ai crede că e adevărat...
i-ai lua capul și ei în aceeași clipă.
Tu ce ai de spus?
Soțul meu are dreptul să-mi ia viața.
Eu...
nu-mi acuz soția.
Atunci nu-l poți acuza pe pilot.
Cum încheiem discuția?
Am rostit vorbe meschine.
Iertare!
Tu ce ai de spus?
Eu sunt în slujba ta.
Tot spui asta,
dar adesea îți confunzi prioritățile când vine vorba despre barbar.
- Nu e nicio confuzie. - Gata cu fățărnicia!
Suntem ori una, ori alta!
Ești alături de mine în lupta contra dușmanilor tatălui tău
sau ești alături de barbar?
Alege, îți poruncesc!
Seniorule, eu...
te-am servit cu credință și fără echivoc.
Dar te implor...
În fiecare ceas în care îmi aștept moartea îmi pare că mă înec într-un râu de durere.
În noaptea asta dă-mi voie să-mi iau zilele.
Eliberează-mă
de viața asta blestemată.
Seara trecută, când fratele meu a spus povestea aia ridicolă,
de ce nu ai vorbit?
Iartă-mă că nu te-am apărat de acele jigniri.
Nu despre povestea aia vorbesc.
Ci despre cea cu decapitarea generalului,
a lui Mizoguchi.
E absurd. Dintr-o singură lovitură?
Ai fost acolo.
Ai lovit de nouă ori până i-ai retezat capul.
Câtă mizerie ai făcut!
Cine ia un copil ca secundant?
Răspunsul tău oficial, te rog.
Seniorule Saeki...
Mă plec în fața ta
și accept să merg la Osaka,
unde mă voi supune voinței Consiliului în fața seniorului Ishido.
Se predă.
Seniorule, dă-mi voie...
- Nu-ți dau. - Tată!
Am decis!
Chiar dacă există rău în acest ținut,
nimeni nu are dreptul să distrugă Tărâmul Zeilor.
„Cerul de Purpură”...
a fost o greșeală.
Iată-l pe marele războinic!
Pe maestrul tertipurilor!
Pe cel care și-a cuprins vasalii într-o sufocare tăcută!
Toți sunteți morți!
Un rahat de purpură!
Vom trimite vorbă Consiliului.
Mâine pleci spre Osaka și vei fi sub escorta mea până la poarta castelului.
De azi înainte nu mai ai unde să mergi...
și nu mai poți fi nimic.
Când totul se va termina, te voi duce în castelul meu din Edo.
O să-ți construiesc un palat al tău!
A șaptea consoartă a mea!
Cea mai norocoasă dintre toate!
Seniorule...
Îmi permiți să duc joaca noastră la alt nivel?
Avem obiecte care pot să-ți sporească plăcerea.
Arată-mi!
Încerci să devii bărbat, în sfârșit?
Seniorule!
Care e frumusețea de care pomeneai?
Subtitrarea: Corina Negreanu